OKRESNÁ PROKURATÚRA NÁMESTOVO 
Hviezdoslavovo námestie 213, 029 01 Námestovo	

Číslo: Pv 359/16/5507-7	Námestovo 20.12.2016 
EEČ: 2-41-99-2016
U Z N E S E N I E
Trestná vec:	obv. XXXXX
Trestný čin:	prečin: porušovanie domovej slobody podľa § 194 odsek 1 Trestného zákona
Rozhodol: 	prokurátor Okresnej prokuratúry Námestovo 
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX
rodné priezvisko: XXXXX
trvalé bydlisko: XXXXX 179/23 XXXXX, Slovensko
väzba: nie
ktorý je trestne stíhaný pre trestný čin:
-	prečin: porušovanie domovej slobody podľa § 194 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
na tom skutkovom základe, že:
v poobedňajších hodinách dňa 07.05.2016, počas návštevy XXXXX využil jeho neprítomnosť a vzal mu z bundy kľúče od bytu č. XXXXX, nachádzajúceho sa v bytovom dome č. XXXXX na sídlisku XXXXX v Tvrdošíne, Sídlisko XXXXX, ktorého majiteľkou a oprávnenou užívateľkou je XXXXX, následne si odomkol odcudzeným kľúčom vchodové dvere od bytu, vošiel dnu a z obývacej izby odcudzil televízor LG 42LV3550, následne za sebou uzamkol vchodové dvere a kľúče vrátil naspäť do bundy, čím spôsobil XXXXX, nar. XXXXX, škodu vo výške 183,- € a súčasne protiprávne zasiahol do domovej slobody poškodenej,

lebo trestné stíhanie je neprípustné, proti tomu, kto zomrel alebo bol vyhlásený za mŕtveho.

Odôvodnenie:
Vyšetrovateľ Okresného riaditeľstva PZ Dolný Kubín uznesením sp. zn. ORP-356/1-VYS-DK-2016 zo dňa 04. 07. 2016 podľa § 199 ods. 1 Trestného poriadku začala trestné stíhanie a dňa 08. 08. 2016 podľa § 206 ods. 1 Trestného poriadku vzniesla obvinenie XXXXX pre skutok uvedený vo výrokovej časti tohto uznesenia, s tam uvedenou právnou kvalifikáciou.
	
	Po skončení vyšetrovania predložil vyšetrovateľ prokurátorovi spis s návrhom na zastavenie trestného stíhania podľa § 215 ods. 1 písm. d) Trestného poriadku, z dôvodov uvedených v § 9 ods. 1 písm. d) Trestného poriadku. 

Preskúmal som celý predložený spisový materiál a zistil som, že vyšetrovanie bolo vykonané v rozsahu, plne postačujúcom na rozhodnutie veci a návrh vyšetrovateľa je dôvodný. Z výsledkov vyšetrovania vyplýva záver, že skutok, pre ktorý bolo trestné stíhanie začaté, sa stal, vykazuje znaky vyššie uvedených prečinov a aj naďalej je dôvodné podozrenie, že ho spáchal XXXXX. Za štandardných okolností by boli dané podmienky na postavenie obvineného pred súd, či už formou obžaloby alebo návrhu na schválenie dohody o vine a treste.

Z úmrtného listu, vystaveného Matričným úradom mesta XXXXX vyplýva, že obvinený umrel dňa 07. 11. 2016 v XXXXX. Smrť obvineného je zapísaná v knihe úmrtí matričného úradu XXXXX, zväzok XXXXX, ročník 2016, strana XXXXX, poradové číslo XXXXX. 

Podľa § 9 odsek 1 písmeno d) Trestného zákona, trestné stíhanie nemožno začať, a  ak bolo už začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.
Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

Na základe týchto skutočností som trestné stíhanie obvineného XXXXX zastavil tak, ako je uvedené vyššie.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Vladimír Martinovič 
prokurátor